Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 384

12. évfolyam Faipari szakmacsoportos alapozó ismeretek 128 óra Faipari szakmacsoportos alapozó gyakorlatok 128 óra Elmélet és gyakorlat 256 óra FAIPARI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Faipari szakmacsoportos alapozó ismeretek tanításának célja a szakközépiskolákban, hogy fejlessze és erõsítse a tanulóknak a közoktatás 1—8. osztályaiban szerzett képességeit, készségeit. Bõvítse, rendszerezze és mélyítse el a természettudományi tantárgyak keretében tanult általános ismereteket. A természettudományi tárgyak tananyagára építve fejlessze, formálja a tanulók mûszaki szemléletét. Alakítsa ki a faipari szakmacsoportot megalapozó természettudományi szemléletet, készítsen fel a faipari szakmacsoportos alapozó gyakorlatokra. Fejlessze a tanulók kreativitását, logikus gondolkodását, célirányos mûszaki feladatmegoldó képességét. Alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet, a lényegmegragadó képességet és a berendezések, eszközök szakszerû, gondos használatának, kezelésének igényét. Alapozza meg a tanulók térlátásának fejlesztését, térszemléletük kialakítását, fejlessze vizuális kultúráját. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. Segítse elõ a tanulók megalapozottabb pályaválasztását. Tegye képessé a tanulókat az ok-okozati összefüggések feltárására. Ismertesse meg a tanulókkal a fa és a faiparban leggyakrabban használt anyagok tulajdonságait, felhasználhatóságukat. Adjon ismereteket a megmunkálási eljárásokról. Készítse elõ a tanulókat a szakmai tantárgyak tanulásához szükséges szakmaspecifikus ábrázolási ismeretek elsajátítására. Mutassa meg a faipari pályák szépségeit, hasznosságát, veszélyeit, a faipar hasznosságát, környezeti hatásait, fejlõdésének irányát, az európai normák érvényesülését. Keltse fel a tanulók érdeklõdését a faipari pályák iránt a „zsákutca” kényszere nélkül. Fejlesztési követelmények A tananyag tanulása során alakuljon ki a tanulókban a megszerzett tudás megújításának, a rendszeres és folyamatos önképzésnek az igénye, a természettudományi szemlélet, a logikai, számítási és grafikus analizáló és szintetizáló képesség, a felelõsségérzet egymás, valamint a környezet és a természet megóvása iránt, a társakkal való együttmûködési képesség, a közösség és az egyén érdekei összeegyeztetésének képessége, az önismeret és erre alapozva a reális pályaválasztás. Váljanak képessé a tanulók munkájuk során a szakirodalom, szakmai táblázatok, grafikonok használatára; a faipari szakrajzok, ábrák értelmezésére; a szakma alapszókincsének használatára; az SI szakszerû, biztos használatára; a faiparban felhasználásra kerülõ faanyagok, fûrész-lemezipari választékok, azok tulajdonságainak és felhasználási területeinek megismerésére. A tananyag tanulása során fejlõdjön a tanulók szakmai kifejezõképessége, szakmai szókincse; mûszaki szemlélete, mûszaki mûveltsége; általános szemlélete a faipari termelés és a környezet kölcsönhatásainak vonatkozásában; kreativitása, absztraháló képessége.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes